
ANUNCI DE L’AJUNTAMENT D’IVARS DE NOGUERA
Contractació en pràctiques de persones joves beneficiàries del Programa de Garantia Juvenil a Catalunya

El Servei Públic d’Ocupació de Catalunya (SOC) obre la convocatòria de subvencions per incentivar la contractació en pràctiques de persones joves titulades, beneficiàries del Programa de Garantia Juvenil, per tal de millorar la seva ocupabilitat amb l'adquisició de les aptituds i les competències derivades de la pràctica laboral per un període de 6 mesos a jornada complerta.
Les persones joves (de 16 a 30 anys) destinatàries de la contractació de pràctiques subvencionada d’acord amb les condicions exigides a la base 6 de l'Ordre TSF/115/2018 han de:

- Ser beneficiària del Programa de Garantia Juvenil a Catalunya.

- Estar inscrita com a persona demandant d’ocupació no ocupada (DONO) al Servei Públic d’Ocupació de Catalunya.

- Estar en possessió d’un títol universitari o de formació professional de grau mig o superior o altre títol oficialment reconegut com a equivalent, o un certificat de professionalitat.

- No haver participat a les convocatòries dels anys 2018 i 2019.
- Es busca perfil, amb coneixements de paleta o construcció.
Per a més informació contactar amb l’oficina de l’Ajuntament 973 76 03 34 o amb el SOC de Balaguer 973 44 32 70.

